Staking by poskantoor in Pretoria | Maroela Media
Staking by poskantoor in Pretoria
Posverspreiding in en rondom Pretoria word weens 'n onwettige staking deur poskantoorwerkers beïnvloed.
Werkers by die poskantoor se Tshwane-tak het aan die begin van Oktober begin staak en verhoed dat pos nou die onderskeie bestemmings bereik, berig EWN. Ontstoke klante het hul nou na verbruikerswebwerwe gewend, aangesien hulle nie betekenisvolle terugvoer van die poskantoor ontvang nie. Die dispuut handel oor werksure.
Beamptes kon nie vir kommentaar bereik word nie, maar 'n verklaring op die poskantoor se webwerf bevestig die onwettige staking. Bestuur sê gebeurlikheidsplanne word tans ondersoek om die agterstand te hanteer, maar daar is nog nie 'n aanduiding wanneer dié staking tot 'n einde sal kom nie.